kay dioni naman, ang nadatnan niyang bakas ng luhang umagos sa pisngi ni elsa ay naging isa pang patibay ng kanyang mga salagimsim. ang paliwanag ni tirsong hindi pagalis sa pook na iyon, ay ipinalagay lamang na isang mababaw na salamangka. gayon ma'nagpakatimpitimpi na lamang at hindi na umimik, kundi nang mapilitang imungkahi ang ganito: totoo na akong nanghihimagal; kung tayahin ko'sumasama pa ang aking katawan, hindi kaya magiging pangit sa inyo, tirso, kung magpauwi na muna tayo ng hindi pa natatapos ang kasayahang sinadya natin dito? hindi, dioni, ang panabay na sambot ng dalawa; tayna, kung ibig mo na. ikaw nga lamang ang hinihintay namin. kayo na sana ang bahalang magpaparaya sa akin, hane. wala kang sukat ipagalaala. at ilang saglit pa'tinungo na ng tatlo ang dakong pinto ng maluwang na auditorium . pagkatapos ng karnabal ay wala nang agamagam na sukat malabi kay elsa upang huwag malubos ang kanyang kaligayahan.